
Ur. br. 1-69/2026
Subotica, 17. srpnja 2026.
Temeljem članka 15. stavak 1. točka 3. podtočka 3. Zakona o nacionalnim vijećima nacionalnih manjina („Službeni glasnik Republike Srbijeˮ br. 72/2009, 20/2014 – Odluka US, 55/2014 i 47/2018) i članka 20. stavak 2. Statuta Hrvatskog nacionalnog vijeća u Republici Srbiji ur. br.: 1-7/2019 od 29. siječnja 2019. godine, na sjednici Hrvatskog nacionalnog vijeće u Republici Srbiji (u daljnjem tekstu: Vijeće), održanoj dana 17. srpnja 2026. godine, usvojena je 
ODLUKA

o davanju mišljenja za otvaranju nekombiniranog odjela petog razreda na hrvatskom nastavnom jeziku u OŠ ,,Ivan Milutinovićˮ Subotica u školskoj 2026./2027. godini

 Članak 1.

Daje se pozitivno mišljenje za otvaranje nekombiniranog odjela petog razreda na hrvatskom nastavnom jeziku u OŠ ,,Ivan Milutinovićˮ Subotica u školskoj 2026./2027. godini.
Članak 2.


Ova Odluka stupa na snagu danom donošenja i ima se objaviti na oglasnoj ploči Ureda Vijeća.

Obrazloženje

Pravni temelj za donošenje Odluke:


Pravni temelj za donošenje ove Odluke nalazi se u članku 15. stavak 1. točka 3. podtočka 3. Zakona o nacionalnim vijećima nacionalnih manjina („Službeni glasnik Republike Srbijeˮ br. 72/2009, 20/2014 – Odluka US, 55/2014 i 47/2018) i članku 20. stavak 2. Statuta Hrvatskog nacionalnog vijeća u Republici Srbiji ur. br.: 1-7/2019 od 29. siječnja 2019. godine.
Razlozi za donošenje Odluke:


OŠ ,,Ivan Milutinovićˮ iz Subotice obratila se Vijeću molbom ur. br.: 01-378 od 14. srpnja 2026. godine kojom se od Vijeća traži mišljenje u postupku davanja suglasnosti na otvaranje odjela na hrvatskom nastavnom jeziku, odnosno otvaranje nekombiniranog odjela petog razreda na hrvatskom nastavnom jeziku u OŠ ,,Ivan Milutinovićˮ iz Subotice u školskoj 2026./2027. godini.

Sukladno članku 15. stavak 1. točka 3. podtočka 3. Zakona o nacionalnim vijećima nacionalnih manjina predviđeno je da Vijeće sukladno zakonu daje mišljenje ministru nadležnom za poslove obrazovanja i odgoja, odnosno pokrajinskom organu nadležnom za poslove obrazovanja u postupku davanja suglasnosti na otvaranje odjela na jeziku nacionalne manjine za manje od 15 učenika.

Odredbom članka 20. stavak 2. Statuta Vijeća predviđeno je da Vijeće sukladno zakonu ima i posebne nadležnosti u području obrazovanja, kulture, informiranja i službene uporabe jezika i pisma te je Vijeće postupilo sukladno tome i donijelo ovu Odluku.

Sredstva za provedbu Odluke:


Za provedbu ove Odluke nisu potrebna financijska sredstva.


predsjednica

Hrvatskog nacionalnog vijeća

u Republici Srbiji

Jasna Vojnić

